
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 85
                                                              din 30 aprilie 2020
     privind încetarea unui contract de concesiune prin renunțare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.746/13.04.2020 şi la Consiliul Local Sighișoara cu nr. 10.222/22.04.2020, de referatul de aprobare, înregistrat cu nr. 9.750/13.04.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de concesiune nr. 10/26696/01.11.2019, încheiat între Municipiul Sighișoara, în calitate de concedent și Hetea Gheorghe Ciprian și soția Hetea Oana Maria, în calitate de concesionari, având ca obiect terenul în suprafață de 14,00 mp., concesionat în vederea construirii unui balcon care să deservească apartamentul nr. 2, înscris în C.F. nr. 51130-C1-U1 Sighișoara (nr. C.F. vechi: 9575/II), sub nr. top. 3495/35/14/2, situat în Municipiul Sighișoara, str. Garoafelor, nr. 11, în conformitate cu obiectivele concedentului;

Având în vedere cererea înregistrată la Municipiul Sighișoara cu nr. 7.722/12.03.2020, prin care domnul Hetea Gheorghe Ciprian solicită încetarea contractului de concesiune prin renunțare, motivând imposibilitatea de exploatare a terenului care face obiectul concesiunii în contextul actualei situații de criză existente;

Având în vedere constatările făcute ca urmare a analizării solicitării de renunțare la contractul de concesiune nr. 10/26696/01.11.2019;

Având în vedere Nota de constatare, înregistrată cu nr. 9.262/XI/1/1/02.04.2020, în care s-a consemnat faptul că terenul care face obiectul contractului de concesiune mai sus amintit, nu este amenajat conform destinației din contract, nefiind edificată nicio construcție;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare, în special cele ale art. 327 din aceasta;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 9.748/13.04.2020, prin care se propune încetarea unui contract de concesiune prin renunțare;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E :
Art. 1. (1) Se aprobă, cu data adoptării prezentei hotărâri, încetarea prin renunțare, fără plata unei despăgubiri, a contractului de concesiune nr. 10/26696/01.11.2019, încheiat între Municipiul Sighișoara, în calitate de concedent și Hetea Gheorghe Ciprian și soția Hetea Oana Maria, în calitate de concesionari.

(2) Toate obligațiile privind plata redevenței datorate până la data încetării contractului de concesiune nr. 10/26696/01.11.2019 vor trebui achitate integral, valoarea acestora, calculată până la sfârșitul lunii aprilie 2020, ridicându-se la suma de 106,37 lei, conform calculului prezentat în anexa nr. 1 la prezenta hotărâre.

(3) Predarea - primirea terenului se va face pe bază de proces - verbal.
Art. 2. Prezenta hotărâre se va comunica domnului Hetea Gheorghe Ciprian și soției Hetea Oana Maria.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică și Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Toth Tivadar       
                                            Contrasemnează pentru legalitate

                                                                                                SECRETARUL GENERAL al municipiului,


                           Bizo Anca
(Prezenta s-a adoptat cu unanimitate de voturi) 
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. domnului Hetea Gheorghe Ciprian și soția Hetea Oana Maria.
12 ex.

B.A. 

